Ćeńki rozraz

Ćeńki rozraz (Veronica filiformis) je rostlina ze swójby putnikowych rostlinow (Plantaginaceae).

W někotrych žórłach je swójbje trudownikowych rostlinow (Scrophulariaceae) přirjadowany. 

 Wopis 
Ćeńki rozraz je trajne zelo, kotrež docpěwa wysokosć wot 5 hač 30 cm.

Stołpik je ležacy a so při kontakće na pódu wokorjenjuje. 

 Łopjena 
Łopjena docpěwaja dołhosć wot 0,5 hač 1 cm a su kulojte a sćeńka zubate.

 Kćenja 
Kćěje wot měrca hač junija. Šěrokolikojte abo kolesojte, jasnomódre, ćěmno žiłkate, w póžěrku běłe kćenja steja na dołhich, jara ćeńkich stołpikach a docpěwaja wulkosć wot 8 hač 13 mm a maja rozdźělne krónowe kónčki. Kćenjowe stołpiki su 2-4 króč dlěše hač nošne łopješka. 

 Płody 
Płodowa kapsla docpěwa šěrokosć wot 4 hač 6 mm a ma 3-4 mm dołhe pěstki.

 Stejnišćo 
Rosće na łukach, pastwach, zahrodowych trawnikach a parkowych trawnikach. Preferuje zwjetša wapnite pódy na ćoplišich stejnišćach.

 Rozšěrjenje 
Pochadźa originalnje z Kawkaza a je jako wozdobna rostlina k nam přišoł. Dźensa je swětodaloko rozšěrjena.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 274 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 200 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Trudownikowe rostliny